
РОДЯ  И  МЯСТО  НА  АКТИВНИТЕ  МЕРОПРИЯТИЯ 

В  РАЗУЗНАВАНЕТО 

Беседа  с  др.В.П. Иванов  -  24. П. 1979  г. 

Съветските  другари  считат,  че  ролята  не  активните  меро¬ 
приятия  в  работата  на  разузнаването  все  повече  нараства  и  квкто 
се  изрази  началникът  на  ПГУ  др.Крючков  през  последните  няколко 
години  активните  мероприятия  са  заели  своето  достойно  място  в 
цялостната  дейност  на  разузнаването.  Когато  се  говори  за  ролята 
и  мястото  на  активните  мероприятия  трябва  де  се  има  предвид  раз¬ 
бирането,  което  все  повече  се  утвърждава  сред  ръководния  състав 
на  ПГУ  при  КГБ,  че  цялостната  агентурно-оперативне  дейност  на 
разузнаването  се  изгражда  и  функционира  в  крайна  сметкв  за  да  се 
придобива  ценна  и  секретна  информация  за  плановете  и  намеренията 
и  конкретните  действия  на  противника  и  за  да  се  осъществяват 
активни  мероприятия,  които  да  оказват  влияние  върху  събитията  в 
изгодна  за  Съветския  съюз  и  Социалистическия  лагер  насока. 

Служба  "А"  при  ПГУ-КГБ  е  създадена  през  1959  година. 
Тогава  е  утвърдено  и  специално  положение  за  нейната  работа.  На 
два  пъти  след  това  -  1961  и  1967  г.  Колегиумът  при  КГБ  е  изслуш¬ 
вал  доклади  за  състоянието  на  работата  на  службата  и  е  приемал 
документи  за  нейното  подобряване.  Тези  документи  в  същност  опре¬ 
делят  ролята  и  мястото  на  службата  в  рамките  на  КГБ  и  в  самото 
Първо  главно  управление.  В  съответствие  с  тях  служба  "А"  се  явява 

главното  подразделение  на  КГБ  в  областта  на  активните  мероприятия 
и  всички  други  поделения  трябва  да  съгласуват  и  координират  своя¬ 
та  дейност  в  тази  област  със  служба  "А". 

Що  се  отнася  до  ПГУ  по  всички  въпроси,  които  касаят 
активните  мероприятия  също  трябва  да  се  съгласуват  и  обсъждат  с 
нея.  По  такъв  начин  службата  изпълнява  функциите  на  координиращ 
и  направляващ  орган.  Работете  по  активните  мероприятия  трябва  да 
се  води  целенасочено  и  затова  е  необходимо  един  център,  който  да 
осъществява  планирането  и  координацията  и  воли  строга  отчеяност 
за  осъществяване  на  акциите  по  линия  на  разузнаването. 

Отделите  към  управлението  излизат  също  със  самостоятел¬ 
ни  предложения  за  активни  мероприятия,  но  те  са  длъжни  най-малко¬ 
то  да  поставят  в  известност  служба  "А”  и  да  получат  подписа  на 
нейния  началник  или  заместник.  Обикновено  когато  мероприятията 
се  осъществяват  с  помощта  на  ценен  агент,  който  оперативния  от¬ 
дел  не  желае  да  разкрива  пред  широк  кръг  хора,  се  взема  свмо 
подписа  на  началника  на  служба  "А",  като  трябва  да  се  знае  най- 
малко  същността  на  мероприятието. 

С  оглед  отчитане  и  контрол  на  проведените  мероприятия 
за  всяко  едно  от  тях  се  попълва  специален  картон  на  основата  на 
предложението,  справката  или  телеграмата.  Попълнен  картонът  се 
представя  за  математическа  обработка  и  перфориране,  след  което 
се  внася  в  електронноизчислителната  машина.  За  проведените  актив¬ 
ни  мероприятия  е  определен  специален  масив  в  машините,  който  се 
нарича  "Актив-1".  Подготвя  се  и  разрвботкатв  на  нов  масив  "Актив- 
2”. 

Без  строгатв  отчетност  не  може  да  се  извършва  и  необхо¬ 
димия  анализ,  квкто  по  време  Н8  работата  по  документите,  така  и 
след  провеждането  на  всяка  акция. 

Основният  и  подробен  анализ  зв  всяко  мероприятие  се 
прави  от  работника,  който  отговаря  за  дадената  страна,  който 
планира,  разработва  и  предлага  за  утвърждаване  на  мероприятието. 

Началникът  на  направлението  извършва  анализ  за  това 
как  върви  изпълнението  на  плана  и  осъществяването  на  акциите  по 
няколко  страни  и  райони. 

Началникът  не  отдела  прави  анализ  на  това  какви  мерЪ- 
приятия  се  провеждат  по  главните  ■направления  и  за  изпълнение  на 
глввните  задачи  стоящи  пред  службата. 

Всички  въпроси  касаещи  активните  мероприятия  в  рамките 
на  Първо  главно  управление  се  уреждат  със  специална  заповед  на 
началника  др.Крючков.  В  тази  заповед  е  утвърдено  положението,  че 
всякакви  указания  по  линия  на  активните  мероприятия,  които  се 
дават  от  страна  на  линейните  отдели  до  резидентурите,  задължител¬ 
но  се  съгласуват  с  началника  на  служба  "А"  или  неговите  заместни¬ 
ци,  така  както  не  могат  да  се  изпращат  никакви  уквзания  и  нарежда 
нмя  до  резидентурите  от  службата  за  активни  мероприятия  без  под¬ 
писа  на  началника  на  съответния  оперативен  отдел. 

Крайната  фаза  на  мероприятието,  а  много  често  и  начало¬ 
то  на  мероприятията,  се  реализират  в  резидентурите.  За  да  се  за¬ 
познаят  по-добре  и  да  разбират  същността  на  работата  по  линия  на 
активните  мероприятия  в  резидентурите,  още  преди  да  заминат  зад 
граница  някои  оперативни  работници  се  привличат  за  по-дълъг  стаж 
в  служба  "Ай  понякога  до  1-2  години.  В  службата  вече  те  участват 
в  разработката  на  акциите  от  самото  начало  до  края.  Това  обикно¬ 
вено  става  с  перспективни  работници,  за  които  се  знае,  че  е  пред¬ 
стоящо  заминаването  им  зад  границв.  Такъв  пример  на  съвместна 
работа  е  била  подготовката  на  дневника  на  бившия  чилийски  м-р  на 
отбраната  Пратце.  Двама  работника  са  работили  по  този  документ 
повече  от  една  година.  Дневникът  е  с  антиамериканско  съдържание, 
отпечатан  в  Мексико. 

За  придобиване  на  вкус  към  работата  на  активните  меро¬ 
приятия  в  отделите  и  управленията  на  ПГУ,  както  и  за  използване 
на  всички  възможности  на  ПГУ  за  провеждане  на  резултатни  активни 
акции,  в  рамките  на  управлението  се  води  различна  по  форма  под¬ 
готовка. 

В  служба  "А"  -  ежемесечно  се  разглеждат  теми  отнасящи 
се  до  обстановката  в  различни  рвйони  на  света  и  се  обсъждат  про¬ 
ведените  до  момента  мероприятия  и  задачите  произтичащи  от  изме¬ 
нението  на  обстановката,  както  и  някои  идеи  за  конкретни  меро¬ 
приятия. 

В  рамките  на  управлението. 

-  пред  ръководния  състав  на  управлението  най-малко  два 
пъти  годишно  се  изнасят  доклади  за  работата  на  управлението  по 
линия  на  активните  мероприятия  в  даден  район  или  в  отделни  стра¬ 
ни,  а  понякога  и  по  конкретни  събития.  На  тези  съвещания  се  раз- 


глежда  работата  на  оперативните  отдели  и  резидентните,  прави  се 
преценка  на  извършеното  и  се  набелязват  нови  насоки  и  конкретни 
действия; 

-  периодически  се  провеждат  специални  съвещания  при 
някои  от  зам, -началниците  на  ПГУ,  на  които  участвуват  ръководния 
състав  на  съответните  оперативни  отдели  и  от  служба  "А”,  където 
се  прави  равносметка  на  извършеното  по  линия  на  активните  меро¬ 
приятия  в  страните,  за  които  отговаря  зам. -началника  не  ПГУ  за 
определен  период  от  време.  Дават  се  указания  за  активизиране  на 
работата; 

-  в  началото  на  годината  службв  "А”  прави  оценка  на 
работата  на  всякв  резидентура  по  линия  на  активните  мероприятия 
за  изтеклата  година  и  се  дават  главните  насоки  на  работата  през 
следващата  година.  Там  където  е  възможно  набелязват  се  и  някои 
конкретни  акции,  по  които  следва  да  се  насочат  усилията  не  рези- 
дентурата; 

-  началникът  на  служба  "А"  или  неговите  заместници 
през  годината  се  срещат  със  състава  на  другите  отдели  в  рамките 
на  оперативните  занятия,  където  изнасят  беседи  по  работата  на 
активните  мероприятия. 

В  служба  "А”  няма  общ^Ялан,  а  има  само  отчет  за  работа¬ 
та  през  изтеклата  година.  Отчетите  се  разработват  през  декември, 
а  плановете  се  утвърждават  през  януари  на  новата  година. 

В  служба  "А11  се  изработват  следните  планове: 

-  перспективен  план,  който  влиза  в  рамките  на  перспек¬ 
тивния  план  на  ПГУ.  Той  е  сравнително  кратък  и  съдържа  само  основ¬ 
ните  направления  на  работата  за  един  по-продължителен  период  от 
време.  Утвърждава  се  от  началника  на  ПГУ; 

-  планове  за  2-3  години,  които  нвред  с  основните  насо¬ 
ки  съдържат  и  някои  по-конкретни  мероприятия.  Те  се  разработват 
по  отделни  проблеми,  райони  или  дори  и  по  страни  (главния  против¬ 
ник,  Турция  и  пр.).  Утвърждават  се  от  началника  не  ПГУ; 

-  годишни  планове.  Всички  направления  имвт  отделни 
планове,  които  не  се  обединяват  в  единен  план  на  службата.  Утвър¬ 
ждават  се  от  началника  на  управлението.  По  принцип  тези  планове 
съдържат  два  раздела:  а/  Основни  насоки  на  работата  през  година¬ 
та  и  б/  Конкретни  мероприятия  и  операции  със  срокове  и  отговорни¬ 
ци. 

Ако  в  даден  район  на  света  стане  събития,  което  засяга 
интересите  на  много  страни,  съветските  другари  провеждат  мероприя¬ 
тия  по  всяка  една  от  тях,  като  използуват  възможностите  на  цялото 
разузнаване.  Когато  например  избухнаха  събитиятз  в  Иран  бяха  про¬ 
ведени  много  мероприятия  в  Близкия  и  Средния  изток  в  западните 
страни  включително  с  използване  и  на  иранската  емиграция,  която 
е  изиграла  съществена  роля.  Във  връзка  с  агресията  на  Китай  срещу 
Виетнам  също  е  бил  разработен  комплексен  план  и  са  били  използвани 
резидентурите  на  ПГУ  във  всички  европейски,  азивтски,  африкански 
и  латиноамерикански  страни. 

Всяка  идея  за  активно  мероприятие  независимо  от  къде 
изхожда  се  взема  на  контрол  в  центъра.  За  целтв  началникът  на 
служба  "А”  утвърждава  работен  план,  в  който  се  предвиждат  главни¬ 
те  мероприятия  за  изучаване  и  проверка  както  в  центъра  така  и  в 
резидентурите.  След  изпълнение  на  работния  плен,  в  който  са  даде¬ 
ни  съответни  срокове,  работникът  излиза  с  предложение  за  разработ¬ 
ка  на  самото  мероприятие  или  изоставяне  на  идеята. 

Работните  планове  за  мероприятия  касаещи  специалните 
служби  на  противника  се  утвърждават  от  началникв  на  ПГУ. 

Кой  предлага  и  кой  .утвърждава  мероприятието. 

Пример-мероприятия  по  Южна  Африка,  които  се  оформят 
като  план.  В  зависимост  от  сериозността  на  мероприятията  прави  се 
предложение  до  председателя  на  комитета,  в  което  се  излага  същ¬ 
ността  на  мероприятията.  Предложението  се  подписва  от  др.Крючков, 
но  преди  това  са  длъжни  да  сложат  своя  подпис  началникът  на  отдел 
"А",  началникът  на  оперативния  отдел  и  зам. началникът  на  у-нието, 
който  отговаря  за  Южнв  Африка. 

-  Ако  мероприятието  трябва  да  се  реализира  чрез  канали¬ 
те  на  специалното  управление,  документите  се  подписват  от  начал¬ 
ника  на  служба  "А"  и  се  внасят  за  парафиране  от  страна  на  н-ка  на 
това  управление.  Документът  се  утвърждава  от  началника  на  ПГУ. 

-  Ако  мероприятието  се  отнася  до  различни  райони  и 
трябва  да  се  задействат  5-10  резидентури,  преди  написването  на 
документа  трябва  да  се  извърши  обсъждане  с  оперативните  поделения. 
Началниците  на  направления  при  служба  "А"  организират  това  обсъж¬ 
дане,  след  което  се  докладва  на  началниците  на  отдели.  Оперативни¬ 
те  отдели  могат  да  внасят  някои  изменения  и  предложения. 

-  Ако  мероприятието  се  отнася  до  проблеми,  за  които 
отговаря  управление  "К",  предложението  се  внася  от  служба  "А”, 
преподписва  се  от  началник  управление  "К"  и  се  утвърждава  от 
н-ка  на  ПГУ. 

По  взаимодействие  с  другите  поделения  на  КГБ  и  някои 
въпроси  на  дезинформацията 

До  началото  на  70-те  години  де з информационни те  меро¬ 
приятия  по  отбранителната  промишленост  и  военните  обекти  са  били 
провеждани  съответно  от  ВГУ  и  Трето  управление  съвместно  със 
служба  "А"  при  ПГУ.  Поради  специфичния  характер  на  тези  обекти 
и  обстоятелството,  че  въпросите  по  охраната  и  сигурността  им 
са  предоставени  изцяло  на  ВГУ  и  Трето  управление  е  било  взето 
решение  дезинформационните  мероприятия  по  обектите  на  военната 
промишленост  да  се  осъществяват  от  ВГУ,  а  тези  по  чисто  военните 
обекти  да  се  разработват  и  провеждат  от  Трето  у-ние  съвместно 
с  генералния  щаб. 

Към  ВГУ  било  създадено  специално  подразделение,  което 
да  разработва  дезинформационните  мероприятия.  Понастоящем  въпроса 
за  дезинформационните  мероприятия  на  противника  по  обектите  не 
отбранителната  промишленост  се  решават  от  ВГУ. 

Що  се  отнася  до  самите  военни  обекти,  дислокацията  на 
армията,  въоръжението  и  пр.  т.е.  всички  задачи  свързани  с  дезин¬ 
формация  и  маскировка  и  контраразузнавателно  обезпечаване  на 
тези  обекти  са  предоставени  за  изпълнение  от  Трето  у-ние. 

Какви  мероприятия  осъществяват  по  горните  обекти  тези 
две  управления  и  по  какъв  начин  става  това, служба  "А"  при  ПГУ 
не  е  запознатв,  а  и  непроявява  интерес.  Вероятно  главната  задача 
на  ВГУ  и  Трето  управление  по  военно-промишлените  и  чисто  военните 
обекти  си  остават  правилната  организация  на  контраразузнавателна- 
та  работа.  При  тази  висока  техника  на  наблюдение  от  спътници  и 
слушане  на  ефира,  когато  една  голяма  част  от  обектите  са  известни 
на  противникв,  провеждането  на  дезинформация  по  отношение  на 
придвижването  и  дислокацията  на  армията  става  все  по-трудно. 

По  мащабите  на  дезинформационната  работа  в  рамките  на 
КГБ  е  трудно  да  се  даде  пълна  преценка.  Тогава  когато  мероприя¬ 
тията  се  отнасят  до  обекти  вън  от  страната  ПГУ  изпълнява  функции 
те  на  ръководящ  орган.  В  отделни  случаи  когато  активните  и  дезин- 
формационни  мероприятия,  които  се  провеждат  от  другите  поделения 

на  КГБ  се  от  по-крупен  харвктер  и  когато  за  тях  трябва  да  знаят 
малко  хора  се  осигурява  единствено  подписв  на  началника  на  ПГУ. 

В  този  случай  служба  "А"  не  е  запозната  с  мероприятието. 

Другарите  от  служба  "А"  считат  въпроса  за  координа¬ 
цията  и  съгласуването  като  твърде  важен  и  актуален.  Не  няколко 
пъти  той  се  е  обсъждал  между  началниците  на  управления  при  КГБ. 
През  1978  година  е  било  предвидено  провеждането  на  съвещание 
между  ПГУ,  ВГУ  и  Трето  у-ние  на  равнището  на  зам. -началници,  на 
което  да  се  набележат  мерки  за  подобряване  на  организацията  не 
дезинформационната  работа,  като  се  определят  по-конкретно  и  зада¬ 
чите  на  поделенията.  Но  товв  съвещание  не  се  е  състояло. 

Активните  мероприятия  са  станали  твърде  модни  и  ефек¬ 
тивни.  В  поделенията  на  КГБ  е  придобит  определен  вкус  и  сега  вече 
много  от  тях  заявяват,  че  сами  могат  да  ги  подготвят  и  провеждат. 
Много  често  ВГУ  изпраща  на  ПГУ  цял  кръг  въпроси,  по  които  желаят 
да  се  подготви  целенасочена  информация  особено  от  научнополитиче- 
ски  характер,  която  да  се  придвижи  към  противника  чрез  техните 
агентурни  канали. 

Работата  по  активните  дезинформационни  мероприятия 
трябва  да  се  води  целенасочено  и  квалифицирано.  Затова  трябва 
да  има  един  център,  който  да  осъществява  планирането  и  координа¬ 
цията  на  цялата  тази  дейност  и  да  води  строга  отчетност  на  осъще¬ 
ствените  акции.  В  рамките  на  КГБ  такъв  център,  както  вече  беше 
казано  се  явява  ПГУ.  Това  не  означава,  че  и  другите  поделения  не 
КГБ  не  могат  да  предлагат  и  провеждат  активни  и  дезинформационни 
мероприятия  в  съответствие  с  възприетите  принципи  и  изисквания 
на  ръководство  на  КГБ. 

В  рамките  на  ПГУ.  главното  звено  отговарящо  за  АМ  е 
службата  за  активни  мероприятия.  Работата  в  тази  област  изисква 
голяма  прецизност  и  тя  трябва  изхожда  от  един  център  и  резултатите 
да  се  съсредоточават  също  на  едно  место.  Необходимо  е  пълна  от¬ 
четност  на  проведените  мероприятия,  който  ще  позволи  да  се  из¬ 
вършва  съответния  контрол  и  анализ  за  де  се  избегнат  нежеланите 
провали  и  неудачи. 

38  съветските  другари  е  назрял  въпроса  за  издигане  на 
службата  в  ранг  на  управление.  Това  е  необходимо  да  стане  за  да 
се  оформят  длъжностите  началник  отдели  към  управление  и  по  този 
начин  да  се  подготвят  и  изградят  опитни  работници  в  сферата  на 

ективните  мероприятия,  както  в  центъра  таке  и  в  резидентурите. 

Тази  категория  хора  биха  могли  да  бъдат  определени  и  за  заместник 
резидинти  по  въпросите  на  активните  мероприятия  какъвто  пост 
вече  става  твърде  необходим,  при  сегашния  стремеж  за  засилване 
на  дейността  на  службата  зад  граница.  Заместник  резидентите  по 
АМ  трябва  да  бъдат  опитни  разузнавачи  с  висока  култура  и  познания 
във  всички  области  на  живота.  Това  налагат  задачите,  които  изпъл¬ 
нява  разузнаването  в  облветта  на  активните  мероприятия  и  от  роля¬ 
та  и  мястото  на  служба  "А"  в  ПГУ.  Разрастването  на  службата  в 
управлението  ще  бъде  свързано  с  едно  чувствително  увеличение  на 
щата  и  с  подобряване  качествата  на  оперативния  състав.  Счита  се, 
че  при  наличието  на  зам.резиденти  по  активните  мероприятия,  ре- 
зидентурите  ще  активизират  и  подобрят  своята  работа,  още  на  място 
ще  се  осмислят  и  предлвгвт  мероприятия  с  познаване  на  проблемите 
и  ще  се  насочва  правилно  дейността  на  всички  оперативни  работници 
в  резидентурата  по  това  направление. 

В  служба  "А”  има  двама  шифровачи,  които  се  занимават 
изключително  с  шифровате  преписка  на  отдела,  както  изходяща,  така 
и  входяща.  Те  водят  цялата  отчетност  и  контрола  върху  движението 
на  шифрограмите.  Те  получават  шифрогрвмите  от  шифровате  служба 
и  ги  предават  на  началника  на  служба  ''А".  След  прочитането  им  от 
началника  и  поставянето  на  резолюции,  шифрограмите  се  връщат  об¬ 
ратно  при  шифровите  работници,  които  понататък  ги  предават  на 
това  направление  или  този  оперативен  работник  за  когото  се  отнасят 
Последните  от  своя  страна  задържат  към  делете  онези,  които  пред¬ 
ставляват  интерес  и  връщат  тези,  които  не  намират  за  важни  и  по¬ 
лезни. 

Въпроса  за  използване  на  консултанти  и  експерти. 

На  този  въпрос  се  обръща  много  сериозно  внимание  от 
страна  на  служба  "А".  Това  пролича  и  от  интереса,  който  прояви 
по  този  въпрос  началникът  на  ПГУ  др.Крючков  по  време  на  беседата 
с  мен. 

От  информацията  на  съветските  другари  става  ясно,  че 
те  са  го  решили  по  един  твърде  ефикасен  начин.  На  първо  място 
в  учрежденията  и  агенциите  като  АПН  и  др.  служба  "А"  има  опера¬ 
тивни  работници  на  прикритие,  които  поддържат  връзка  с  около 
50-60  учени,  експерти,  специалисти.  На  последните  срещу  хонорар 
се  възлагат  изследвания  и  разработки  по  интересуващите  службата 

проблеми  от  политически,  икономически,  исторически  и  културен 
характер.  Обикновено  това  са  агенти  и  доверителни  връзки,  8  по¬ 
някога  и  само  официални  такива.  Така  например  при  провеждането 
на  съвещанието  на  юристите  по  въпросите  на  Кипър  е  било  възложено 
на  сътрудник  на  М-во  на  външните  работи  да  разработи  въпроса  и 
напише  обзор,  който  след  някои  поправки  и  уточнения  от  страна  на 
службата  е  бил  предаден  съответно  за  ползване.  Понякога  работни¬ 
ците  от  служба  "А”  използват  за  проучване  на  проблемите  и  агенту- 
ра  на  другите  оперативни  управления  и  отдели  при  ПГУ  на  ВГУ  и 
Московското  управление.  Важното  е  да  се  открият  подходящи  хора, 
които  са  крупни  специалисти  в  своята  област  -  журналисти  между- 
народници,  икономисти,  финансисти,  научни  работници  и  др. 

Когато  събитията  налагат  да  се  правят  публикации  в 
съветския  печат  по  проблеми,  по  които  служба  "А"  има  отношение, 
обикновено  се  дават  материалите  на  журналисти,  които  подготвят 
статиите  и  осигуряват  тяхното  публикуване.  Ако  става  дума  за 
мероприятия,  при  които  трябва  да  се  използва  съветското  радио, 
служба  "А”  дава  предложения  чрез  началника  на  управлението  до 
председателя  на  КГБ.  След  утвърждаване  на  документа  се  отива  при 
председателя  на  комитета  за  радио  и  телевизия,  който  сам  поставя 
задача  не  съответния  коментатор  да  подготви  материал.  За  подобни 
мероприятия  се  информира  и  Министерството  на  външните  работи. 
Когато  проблема,  който  трябвв  де  се  засегне  по  радиото  е  в  унисон 
с  позициите  на  Съветския  съюз,  трудностите  за  излъчването  му 
са  незначителни  или  почти  няма  такива.  Ако  се  касае  до  някои 
противоречиви  и  остри  въпроси  предложението  се  внася  за  одобрение 
в  Централния  комитет. 

По  понятието  дезинформация 

Първоначално  към  ПГУ-КГБ  е  бил  създаден  отдел  "Д” 
(дезинформационен) ,  впоследствие  неговото  име  е  било  означено  с 
буква  "А",  което  продължава  и  понастоящем.  След  дългогодишна 
практика  и  теоретически  обобщения  другарите  от  служба  "А"  са 
внесли  известна  яснота  по  понятието  дезинформация. 

Когато  се  говори  за  дезинформация  другарите  разбират 
първия  и  главен  метод  в  работата  на  активните  мероприятия.  Други 
методи  на  рвбота,  които  се  използввт  нашироко  са  разобличаването, 
компрометацията  и  оказване  на  влияние  над  правителства,  отделни 
партии  и  личности.  Последният  метод  може  да  се  нарече  и  метод  за 

специално  позитивно  влияние,когато  се  води  работа  за  оказване  на 
въздействие  в  изгодна  за  нас  насока. 

Другарите  признават,  че  по  едно  време  те  са  се  увлекли 
в  разработката  (фабрикуването)  на  дезинформационни  документи. 
Напоследък  се  оказва,  че  устната  дезинформация  е  много  действена 
и  ефикасна.  От  една  страна  тя  не  изисква  големи  усилия,  а  от  дру- 
гв  е  по-оперативна  и  може  посредством  резни  варианти  и  канали 
да  се  придвижва  към  интересуващите  ни  среди  и  обекти.  Ако  преди 
6-7  години  устната  дезинформация  е  била  на  заден  план,  то  сега 
тя  съставлява  една  четвърт  от  работата  на  служба  "А".  Но  затова 
са  необходими  и  хора  -  агентура  за  влияние,  доверителни  връзки 
и  други  контакти,  които  биха  запазили  в  тайна  нашата  съпричаст¬ 
ност  в  мероприятията  като  правило.  Разбира  се  може  да  има  и 
изключение  от  това  правило  т.е.  да  се  разбира  участието  на 
съветската  страна,  когато  се  отнася  до  дезинформация  за  полити¬ 
ката  на  Съветския  съюз.  При  всички  случаи  по-добре  е  да  не  се 
знае,  че  тя  изхожда  от  съветски  източник. 

Много  е  важно  до  какъв  обект  ще  се  довежда  дезинформа¬ 
цията.  Ако  това  е  разузнавач  той  обезателно  ще  съобщи  данните 
до  съответното  разузнаване  и  при  един  сериозен  анализ  може  да  се 
рвзбере,  че  става  думв  за  лъжливи  сведения.  Ако  обектът  е  чист 
дипломат  от  кариерата  той  е  длъжен  да  информира  посланика  си, 
който  без  особен  анализ  ще  я  изпрати  до  своето  министерство. 

Съветските  другари  често  придвижват  дезинформацията 
под  формата  на  публикации.  Така  са  действували  по  време  на  съби¬ 
тията  в  Близкия  изток  и  в  други  страни,  където  имат  такива  въз¬ 


можности. 

